**20.7.2023**



**Fame Story**

**Η πιο διάσημη, τηλεοπτική, μουσική Ακαδημία έρχεται στο Star!**

Η πιο διάσημη, τηλεοπτική μουσική Ακαδημία του κόσμου, που από το 2001 έχει αναδείξει παγκοσμίως 103 νικητές, ανοίγει ξανά τις πόρτες της! Το **Fame Story**, ένα από τα πιο λαμπερά, αγαπημένα και δημοφιλή παγκόσμια talent shows, με φανατικούς θαυμαστές σε όλο τον κόσμο, μετά την επική του επιστροφή στη Γαλλία, επιστρέφει στους τηλεοπτικούς μας δέκτες στην πιο σύγχρονη εικόνα του, μέσα από το**Star**, με σκοπό να αναδείξει τα καλύτερα νέα ταλέντα στο τραγούδι.

**Fame Story**, ο κορυφαίος μουσικός διαγωνισμός, όπου αγόρια και κορίτσια με μοναδική φωνή, με πάθος για το τραγούδι και στόχο να γίνουν τα επόμενα μουσικά είδωλα, ακολουθούν ένα εντατικό εκπαιδευτικό πρόγραμμα από κορυφαίους καθηγητές στη φωνητική, την ερμηνεία, την κινησιολογία, το χορό και την έκφραση επάνω στη σκηνή. Απόλυτος στόχος, η ανάδειξη και η ανάπτυξη των φωνητικών και μουσικών δεξιοτήτων των σπουδαστών.  Η εκπαίδευση εμπλουτίζεται με πρόσθετα ενισχυτικά μαθήματα, που βοηθούν τόσο στη συνολική εμφάνιση όσο και στη διαμόρφωση της προσωπικής τους ταυτότητας ως καλλιτέχνες: social media training, σεμινάρια image making  και styling, είναι μόνο μερικά από τα εργαλεία, που θα βοηθήσουν τους επίλεκτους της Ακαδημίας του **Fame Story** να αναδείξουν τα χαρίσματά τους και να αποκτήσουν star quality!

Αυτός ή αυτή, που θα καταφέρει να ανταποκριθεί στο απαιτητικό πρόγραμμα της Ακαδημίας, να ξεχωρίσει στα εβδομαδιαία Live shows και να πάρει την ψήφο του κοινού, των κριτών, των καθηγητών, ώστε να φτάσει στον μεγάλο τελικό και να κερδίσει, θα λάβει και ένα από τα πιο σημαντικά και τιμητικά έπαθλα, που έχουν υπάρξει ποτέ σε μουσικό reality show! **Θα εκπροσωπήσει την Κύπρο σε γνωστό ευρωπαϊκό διαγωνισμό τραγουδιού το 2024!** Επιπλέον, θα εξασφαλίσει ένα **δισκογραφικό συμβόλαιο με την Panik Records** και **χρηματικό έπαθλο 50.000 ευρώ!**

Τα Live Shows θα παρουσιάζει ο **Νίκος Κοκλώνης**. Ο αυθορμητισμός, το χιούμορ και η αμεσότητα, που τον διακρίνουν στην παρουσίαση live shows, αποτελούν μια μοναδική υπογραφή. Επιπλέον, η ιδιαίτερη και διαδραστική σχέση που έχει αναπτύξει με το τηλεοπτικό κοινό, μακριά από στερεότυπα, υπόσχονται μια φρέσκια και μοντέρνα ματιά στο Live, που αποτελεί και την κορυφαία στιγμή της απαιτητικής εβδομαδιαίας μουσικής προετοιμασίας.

Εξαιρετικές φωνές, υψηλό επίπεδο παραγωγής, έπαθλα που φέρνουν τα ταλέντα σε επαφή με το παγκόσμιο μουσικό στερέωμα. Τα πραγματικά αστέρια γεννιούνται στο **Star** και στην Ακαδημία του **Fame Story**!

Η διαδικασία των Auditions για το μουσικό talent show θα ξεκινήσει πολύ σύντομα, προσκαλώντας ταλέντα από την Ελλάδα, την Κύπρο αλλά και άλλες χώρες.

Αν θέλεις όλοι να θυμούνται το όνομά σου, δήλωσε τώρα συμμετοχή στο:

**famestory.gr**

**Δες εδώ το trailer συμμετοχών:** [**https://youtu.be/LJub3AqY-vg**](https://youtu.be/LJub3AqY-vg)

Τα μεγαλύτερα τηλεοπτικά events της ερχόμενης σεζόν έρχονται μέσα από τη συχνότητα του **Star** και οι εκπλήξεις συνεχίζονται!

**#FameStoryGR #StarChannelTV**

**Facebook:** [www.facebook.com/famestorygreece](http://www.facebook.com/famestorygreece)

**Instagram:** [www.instagram.com/famestorygreece/](http://www.instagram.com/famestorygreece/)

**Twitter**: <https://twitter.com/FameStoryGreece>

**TikTok:** [https://www.tiktok.com/@famestorygreece](https://www.tiktok.com/%40famestorygreece)

[**https://www.star.gr/tv/press-room/**](https://www.star.gr/tv/press-room/)

 Ευχαριστούμε πολύ

Γραφείο Τύπου & Επικοινωνίας